fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi hu en cs fi fi fi fi ru fi en fi fi fi fi en el fi fi fi fi fi fi fi fi fi fi fi fi fi fi en et fi fi fi fi fi ko fi en en en pl en ko en fi en nl en fi fi de en de fi de fi de fi de fi de fi de fi de fi de fi de fi de fi de fi en fi sl nn
MYPA junioreille menestystä viikonlopun turnauksista – P07 LahtiSoccerin voittoon | Myllykosken Pallo
MYPAn juniorit urakoivat viime viikonloppuna eri turnauksissa. MYPAn 04- ja 05-pojat osallistuivat 29.6-2.7.2017 Tampereella Särkänniemi Cupiin. Pojat 07 ja 08 puolestaan osallistuivat LahtiSoccer turnaukseen 30.6.-2.7.2017.
Viikonlopun kovimmasta MYPA-suorituksesta vastasi P07-joukkue. Pojat pelasivat E10 Haastesarjassa yhteensä viisi alkusarjan ottelua ja niiden jälkeen sijoitusottelun. Alkusarjan otteluista MYPA saalisti viisi voittoa ja yhden tasapelin. Alkusarjan ottelut päättyivät seuraavasti: Mypa - EPS Musta B 3-1, FC Reipas Musta 3 - Mypa 0-6, FC Loviisa - Mypa 1-1, Mypa - KP-75 Barcelona 2-0, FC Reipas Musta 1 - Mypa 1-3. Alkusarjan ottelut pelattiin kolmena päivänä Lahden Kisapuistossa. Alkusarjan maaleista vastasivat Miska Timoska, Panu Siira, Leo Mäkelä, Elmo Honkaniemi, Anton Heikkilä, Miika Tikka ja Lauri Kuukka.
MYPA matkasi finaaliin ollen alkusarjan A-lohkon voittaja 13 pisteellä. Finaalissa vastustajaksi saapui B-lohkon voittaja, FC Reipas Musta 2, joka oli voittanut kaikki viisi alkusarjan ottelua. Finaali alkoi Reippaan maalilla, ja eka puoliaika päättyi MYPAn ollessa tappiolla. Erätauolla MYPAn valmentajat antoivat kaikkensa, jotta poikien peli saataisiin kääntymään ja se näkyi toisella puoliajalla myös pojissa. Taistelutahtoa löytyi enemmän kuin pienestä kylästä konsanaan. Välillä viuhui ohi, välillä kolisi tolppiin, mutta lopulta taistelu tuotti tulosta. MYPAn Saku Lassila antoi upean kulmapotkun, jonka johdosta Reippaan pelaajat yrittivät siivota palloa maalin edustalta pois. Pallo tuli suoraan MYPAn Eetu Mäistille, joka ei erehtynyt sijoittaessaan sen komeasti oikeaan alakulmaan. Tasoituksesta pienen kylän pojat innostuivat niin paljon, että ottelun kulku kääntyi pyörimään Reippaan maalin edustalle. Lopulta voittomaali tuli Reippaan omasta maalista, jota edelsi MYPAn hyökkäys. Miska Timoska syötti Miika Tikalle, joka laukoi Reippaan maalia kohti. Reippaan oma pelaaja yritti pelastaa tilanteen liukumalla pallon pois maalin edustalta, mutta pahaksi onneksi pallo lipui maaliin. Tämän jälkeen MYPA vielä lisäsi tehojaan ja paine pysyi loppuun saakka Reippaan maalin edustalla. Lopulta erotuomarin viheltäessä ottelun päättyneeksi kentän laidalla kyynelehti MYPAn taustajoukkoja samaan aikaan, kun kentällä oli MYPAn pelaajarinki ja stadionilla raikuivat MYPAn "Hei, hei, hei"- huudot komeasti.
MYPAn P07 joukkue palkittiin ansaitusti kultapokaalilla. Pojat saivat vielä nauttia Pommac- ja skumppasuihkusta Jari Litmas-patsaan edustalla joukkueen taustojen ansiosta. Siinä tulevaisuuden legendat juhlivat voittoaan!
LahtiSoccer tarjosi tiukkoja otteluita myös P08-sarjassa. MYPAn pojat olivat edustettuina kahdella joukkueella ja molemmille kertyi 6 ottelua. Maaleja, riemua ja vähän pettymyksiä nähtiin, mutta joukkue taisteli hienosti loppuun asti.
MYPA Punainen – Orimattilan Pedot Musta 3-6
FC Honka Haaste Keltainen – MYPA Punainen 3-6
MYPA Punainen – LPS Vihreä 2-7
Kuusysi Valkoinen – MYPA Punainen 3-2
MYPA Punainen – Kona Vire1 1-2
FC Reipas Oranssi 2 – MYPA Punainen 5-2
MYPA Valkoinen – Orimattilan Pedot Oranssi 5-7
JJK Siniketut – MYPA Valkoinen 6-1
MYPA Valkoinen – Kuusysi Sinivalkoinen 4-2
FC Reipas – MYPA Valkoinen 5-1
MYPA Valkoinen – Kona Vire2 0-2
FC Reipas Viiru – MYPA Valkoinen 4-1
MYPA P04 ja P05
MYPAn P04 ja P05 -joukkueet osallistuivat Tampereella Särkänniemi cupiin 29.6-2.7 aikana.
P04 joukkue osallistui D13 Ykkönen sarjaan. Joukkue pelasi 6 ottelua ja loppusijoitus oli 13.
P05 joukkue osallistui D12 Ykkönen sarjaan. Kuudesta ottelusta joukkue voitti 2 ja lopullinen sijoitus oli hienosti 6.
Turnaus oli kaikin puolin onnistunut. Hyvien otteiden lisäksi järjestelyt toimi ja pelaajilla oli hauskaa jalkapallon parissa.
FC Ylivieska Keltainen – MYPA 2-0
TKT – MYPA 12-2
PJK – MYPA 4-1
FC Kangasala Kotkat – MYPA 4-2
APU Sininen – MYPA 0-2
MYPA – Palokan Riento Musta 4-1
FC Rauma – MYPA 1-5
TPV 05 Punainen – MYPA 1-2
YIlves 05 Punainen – MYPA 6-0
MYPA – IK Myran 2-3
Karhu-Futis – MYPA 3-1
MYPA – NoPS Musta 0-3
Tomi Räikkösen futisleiri 21.-22.6.2021
Ota Koppi - leiri keräsi jälleen tulevaisuuden maalivahteja Myllykoskelle.
MYPA-turnaus 22.8.2020 / MYPA-PÄIVÄ
OTA KOPPI-maalivahtileiri 24.7.2020, KSOY Stadion
Lahti Soccerista menestystä Myllykoskelle
Tomi Räikkönen futisleiri 27.-28.7.2020
MYPA juniorit ry syyskokous
Futiskausi 2020 potkaistaan käyntiin!
UUSI IKÄLUOKKA ALOITTAA TOIMINNAN - ALOITUSINFO TORSTAINA 17.10.2019